सीजर या दौरे पड़ना मस्तिष्क रोग के लक्षण हैं। यह मस्तिष्क में अचानक, असामान्य विद्युतीय गतिविधि की वजह से होता है। जब लोग सीजर के बारे में सोचते हैं तो वे अक्सर कन्वल्शन या ऐंठन के बारे में सोचते हैं जिसमें व्यक्ति का शरीर तेजी से और अनियंत्रित तरीके से हिलता है। लेकिन सभी सीजर की वजह से ऐंठन नहीं होती है। सीजर के कई प्रकार हैं और कुछ के लक्षण बहुत मामूली होते हैं। सीजर दो मुख्य समूहों में आता है। फोकल सीजर, जिसे आंशिक सीजर भी करते हैं, केवल मस्तिष्क के एक हिस्से में होता है। सामान्य सीजर मस्तिष्क के दोनों हिस्सों में असामान्य क्रिया के परिणामस्वरूप होता है।
ज्यादातर सीजर 30 सेकंड से 2 मिनट तक रहते हैं और उनकी वजह से ज्यादा नुकसान नहीं होता है। हालाँकि, यदि सीजर 5 मिनट से ज्यादा समय तक रहता है या यदि व्यक्ति को कई बार सीजर होता है और वो उनके बीच में नहीं उठता है तो यह एक चिकित्सीय आपातकाल है। दवा, तेज बुखार, सिर की चोट और कुछ बीमारियों सहित सीजर के कई कारण हैं। वे लोग जिन्हें एक मस्तिष्क विकार की वजह से बार-बार सीजर होता है उन्हें मिर्गीहोता है।
एनआईएच: राष्ट्रीय तंत्रिका तंत्र विकार और आघात